## Naredba o žigovima i drugim znakovima i potvrdama o ispravnosti mjerila

### NN 45/1992 (20.7.1992.), Naredba o žigovima i drugim znakovima i potvrdama o ispravnosti mjerila

# REPUBLIČKI ZAVOD ZA NORMIZACIJU I MJERITELJSTVO

Temeljem članka 49. stavak 1. Zakona o mjernim jedinicama i mjerilima
("Službeni list SFRJ", br. 9/84, 59/86 i 20/89) i Zakona o preuzimanju
Zakona o mjernim jedinicama i mjerilima koji se u Republici Hrvatskoj primjenjuje
kao republički Zakon ("Narodne novine", br. 53/91). direktor
Republičkog zavoda za normizaciju i mjeriteljstvo donosi

## NAREDBU

### o žigovima i drugim znakovima i potvrdama o ispravnosti mjerila

1. Republički zavod za normizaciju i mjeriteljstvo (u daljnjem tekstu:
Zavod), poduzeća i druge pravne osobe iz članka 57. i 58. Zakona o mjernim
jedinicama i mjerilima (u daljnjem tekstu: ovlaštena mjerilišta), prilikom
pregleda mjerila provode umjeravanje i potvrđuju ispravnost mjerila stavljanjem
žigova ili drugih znakova, odnosno izdavanjem potvrda o ispravnosti mjerila.
utvrđenih ovom Naredbom.

2. Zavod upotrebljava: osnovni žig, godišnji žig, godišnji žig za mjerila
male veličine, godišnji žig u obliku naljepnice, godišnji žig za prethodna
ispitivanja, žig za staklena mjerila i potvrdu o ispravnosti mjerila.

Za poništavanje žigova pri redovitim i izvanrednim pregledima mjerila,
upotrebljava se žig za poništavanje žigova.

3. Osnovni žig Zavoda ima kružni oblik promjera 8 mm, u kojem se nalazi
znak istokračne vage s visećim zdjelicama. Iznad vage je oznaka "HR",
a između visećih zdjelica - brojčana oznaka ustrojbenog dijela Zavoda.

Osnovnim žigom potvrđuje se ispravnost rnjerila samo poslije prvog pregleda.

4. Godišnji žig Zavoda ima oblik štita oko kojeg se može opisati kružnica
promjera 8 mm, U gornjem dijelu nalazi se brojčana oznaka djelatnika Zavoda
koji je izvršio pregled mjerila, a u donjem dijelu su dva posljednja broja
godine u kojoj je izvršen pregled mjerila.

Godišnjim žigom potvrđuje se ispravnost mjerila pri prvom pregledu,
redovitim i izvanrednim pregledima.

5. Godišnji žig Zavoda za mjerila male veličine ima oblik štita oko
kojeg se može opisati kružnica promjera 3 mm. U gornjem dijelu nalaze se
dva posljednja broja godine u kojoj je izvršen pregled mjerila, a u donjem
dijelu brojčana oznaka ustrojbenog dijela Zavoda.

Godišnjim žigom za mjerila male veličine potvrđuje se ispravnost mjerila
pri prvom pregledu, redovitim i izvanrednim pregledima.

6. Godišnji žig Zavoda u obliku naljepnice izrađen je od trajnog samoljepivog
papira, veličine 20 mm x 8 mm i ima pravokutni oblik. Na lijevoj strani
nalazi se znak istokračne vage s visećim zdjelicama. Iznad vage je oznaka
"HR", a između visećih zdjelica - brojčana oznaka ustrojbenog
dijela Zavoda. Na desnoj strani nalaze se dva posljednja broja godine u
kojoj je izvršen pregled mjerila.

Godišnjim žigom u obliku naljepnice potvrđuje se ispravnost mjerila
koja se zbog osjetljivosti izradbe ne mogu žigosati osnovnim žigom i godišnjim
žigom, te od Zavoda utvrđenih vrsta mjerila izradenih od stakla i plastičnih
tvari.

7. Godišnji žig Zavoda za prethodna ispitivanja mjerila odnosno sklopova
mjerila ima oblik istostraničnog trokuta, kojem se osnovica nalazi na gornjoj
strani i oko kojeg se može opisati kružnica promjera 8 mm. U donjem kutu
nalazi se brojčana oznaka ustrojbenog dijela Zavoda, a iznad nje se nalaze
dva posljednja broja godine u kojoj je izvršeno prethodno ispitivanje mjerila,
odnosno sklopova mjerila.

Godišnjim žigom za prethodna ispitivanja potvrđuje se ispravnost mjerila.
odnosno sklopova mjerila pri prethodnom ispitivanju.

8. Žig Zavoda za staklena mjerila ima oblik slova "H" oko
kojega se može opisati kružnica promjera 8 mm. Iznad vodoravne crte u slovu
"H" je brojčana oznaka ustrojbenog dijela Zavoda.

Žigom za staklena mjerila potvrđuje se ispravnost staklenih mjerila
koja ne podliježu redovitim pregledima.

9. Žig za poništavanje žigova ima oblik znaka "X" oko kojega
se može opisati kružnica promjera 8 mm.

10. Ovlaštena mjerilišta upotrebljavaju: osnovni žig, godišnji žig,
godišnji žig u obliku naljepnice, žig za staklena mjerila, žig za poništavanje
žigova i potvrde o ispravnosti mjerila.

11. Osnovni žig ovlaštenog mjerilišta ima pravokutan oblik sa osnovicom
8 mm i visinom 5 mm. u kojem se nalazi znak istokračne vage s visećim zdjelicama.
Iznad vage je oznaka "HR", a između visećih zdjelica brojčana
oznaka ovlaštenog mjerilišta.

Osnovnim žigom potvrđuje se ispravnost mjerila samo nakon prvog pregleda.

12. Godišnji žig ovlaštenog mjerilišta ima oblik štita oko kojega se
može opisati kružnica promjera 8 mm. U gornjem dijelu nalazi se brojčana
oznaka ovlaštenog mjerilišta, a u donjem dijelu nalaze se dvije posljednje
brojke godine u kojoj je izvršen pregled mjerila.

Godišnjim žigom potvrđuje se ispravnošt mjerila pri prvom pregledu,
redovitim i izvanrednim pregledima.

13. Godišnji žig u obliku naljepnice ovlaštenog mjerilišta izrađen je
od trajnog samoljepivog papira, veličine 20 mm x 8 mm i ima pravokutni
oblik, Na lijevoj strani nalazi se znak istokračne vage s visećim zdjelicama.
Iznad vage je oznaka "HR", a između visećih zdjelica brojčana
oznaka ovlaštenog mjerilišta. Na desnoj strani su dvije posljednje brojke
godine u kojoj je izvršen pregled mjerila.

Godišnjim žigom u obliku naljepnice potvrđuje se ispravnost mjerila
koja se zbog osjetljivosti izradbe ne mogu žigosati osnovnim žigom i godišnjim
žigom, te od Zavoda utvrđenih vrsta mjerila izrađenih od stakla i od plastičnih
tvari.

14. Žig za staklena mjerila ovlaštenog mjerilišta ima oblik slova "H",
oko kojega se može opisati kružnica promjera 8 mm. Iznad vodoravne crte
slova "H" je brojčana oznaka ovlaštenog mjerilišta.

Žigom za staklena mjerila potvrđuje se ispravnost mjerila izrađenih
od stakla koja ne podliježu periodičkim pregledima.

15. Žigovi navedeni u ovoj Naredbi odnosno potvrde o ispravnosti, upotrebljavaju
se i za potvrdivanje ispravnostikontrolnih mjerila proizvedenih vrsta fizikalnih
velićina i etalonskih sastavnica i uredaja, koji se upotrebljavaju kao
radni eteloni za umjeravanje i pregled mjerila.

16. Vrste, oblici i sadržaji žigova daju se u prilogu br.1, koji čini
sastavni dio ove Naredbe.

17. Potvrdom o ispravnosti mjerila i radnih etalona potvrđuje se njihova
ispravnost poslije izvršenog pregleda.

Sadržaj i oblik potvrde o ispravnosti mjerila i radnih etalona daje
se u prilogu br. 2 i 3, koji čini sastavni dio Naredbe.

Sadržaj i oblik rješenja kojim se žigosanje odnosno izdavanje potvrde
o ispravnosti mjerila daje se u prilogu br. 4., koji čini sastavni dio
ove Naredbe.

18. Žigovi kojima je potvrđena ispravnost mjerila i radnih etalona prema
Naredbi o vrstama i oblicima žigova i drugih znakova i o sadržaju i obliku
uvjerenja o ispravnosti mjerila, koji se upotrebljavaju pri pregledu mjerila
("Službeni list SFRJ", br. 26/84) vrijede do isteka roka njihove
valjanosti.

19. Danom stupanja na snagu ove naredbe prestaje vrijediti Naredba o
vrstama i oblicima žigova i drugih znakova i o sadržaju i obliku uvjerenja
o ispravnosti mjerila, koji se upotrebljavaju pri pregledu mjerila (Službeni
list SFRJ", br. 26/84).

20. Ova naredba stupa na snagu osmoga dana od dana objave u "Narodnim
novinama", a primjenjivat će se od 1. siječnja 1993. godine, osim
odredbi točke 6. i 13. ove naredbe.

Klasa: 023-01/92-01/01

Urbroj: 533-04-92-1

Zagreb, 19. lipnja 1992.

Direktor

**Aleksandar Čaklović, dipl. inž., v. r.**

---

Prilog br. 1.

ŽIGOVI I OSTALI ZNAKOVI ZAVODA I OVLAŠTENIH MJERILIŠTA

Osnovni žig Zavoda

Žig Zavoda za staklena mjerila

Godišnji žig Zavoda

Žig za poništenje žigova

Godišnji žig Zavoda za male veilčine mjerila

Osnovni žig ovlaštenog mjerilišta

Godišnji žig Zavoda u obliku naljepnice

Godišnji žig ovlaštenog mjerilišta

Godišnji žig ovlaštenog mjerilišta u obliku naljepnice

Godišnji žig Zavoda za prethodna ispitivanja sklopova mjerila

Žig ovlaštenog mjerilišta za staklena mjerila

Prilog br. 2

```
________________________________________________________________________________

Temeljem članka 1., 2. i 3. Zakona o preuzimanju Zakona o mjernim jedinicama i mjerilima, koji se u Republici Hrvatskoj primjenjuje kao republički zakon (Narodne novine br. 53/91) i ovlaštenja Republičkog zavoda za normizaciju i mjeriteljstvo
On the basic of Articles 1., 2. and 3. of the Law of taking over the Law of Units of Measurement and Measuring Instruments (Narodne novine No. 53/91) and Licence No.

klasa __________________ ur. broj __________________ od __________________ god.
na zahtjev ____________________________________ izdaje se
upon request of                                 the following

POTVRDA O UMJERAVANJU MJERlLA br. _________
CERTIFICATE OF CALIBRATION No.

za__________________________________________________________________________
is issued for
tip _____________________ prizvođač _____________________ tvor. broj ______________
type                            produced by                             serial No.

vlasniku mjerila _______________________________________________________________
to the owner of the instrument

Pregledom je utvrđeno da mjerilo ispunjava mjeriteljske uvjete propisane
________________________________________________________________________________
________________________________________________________________________________
The testing proved that the instrument meets metrology requirements under
Mjerljiva veličina(e) __________________________________________
Measurable quantity(ies)

Naznačeno mjerno područje(a):
Specified measuring range(s):

Razred točnosti:
Accuracy class:

Mjema nesigurnost ________________________________________________
Uncertainty of measurement

Mjerenje obavljeno dana _____________________ Potvrda vrijedi do_____________________
Testing performed on                                    This Certifcate is valid up to

Taksa po tarifnom broju 4. Uredbe o administrativnim taksama (Narodne novine br. 68/91 i 2/92) u iznosu od __________ HRD naplaćena je od podnositelja zahtjeva i poništena.

M.P. Pregled obavio:                            Seal
Tested by:                                      M.P.                    _____________________
                                                                        (Potpis ovlaštene osobe)
                                                                        (Signature of the authorized person)

________________________________________________________________________________

Prilog br. 3
________________________________________________________________________________

Temeljem članka 1., 2. i 3. Zakona o preuzimanju Zakona o mjernim jedinicama i mjerilima, koji se u Republici Hrvatskoj primjenjuje kao republički zakon (Narodne novine br. 53/91) i ovlaštenja Republičkog zavoda za normizaciju i mjeriteljstvo
On the basic of Articles 1., 2. and 3. of the Law of taking over the Law of Units of Measurement and Measuring Instruments (Narodne novine No. 53/91) and Licence No.

klasa __________________ ur. broj __________________ od __________________ god.
na zahtjev ____________________________________ izdaje se
upon request of                                 the following

POTVRDA O UMJERAVANJU ETALONA br. _________
CERTIFICATE OF CALIBRATION No.

za__________________________________________________________________________
is issued for
tip _____________________ prizvođač _____________________ tvor. broj ______________
type                            produced by                             serial No.

vlasniku mjerila _______________________________________________________________
to the owner of the instrument

Pregledom je utvrđeno da mjerilo ispunjava mjeriteljske uvjete propisane
________________________________________________________________________________
________________________________________________________________________________
The testing proved that the instrument meets metrology requirements under
Mjerljiva veličina(e) __________________________________________
Measurable quantity(ies)

Naznačeno mjerno područje(a):
Specified measuring range(s):

Razred točnosti:
Accuracy class:

Mjema nesigurnost ________________________________________________
Uncertainty of measurement

Mjerenje obavljeno dana _____________________ Potvrda vrijedi do_____________________
Testing performed on                                    This Certifcate is valid up to

Taksa po tarifnom broju 4. Uredbe o administrativnim taksama (Narodne novine br. 68/91 i 2/92) u iznosu od __________ HRD naplaćena je od podnositelja zahtjeva i poništena.

M.P. Pregled obavio:                            Seal
Tested by:                                      M.P.                    _____________________
                                                                        (Potpis ovlaštene osobe)
                                                                        (Signature of the authorized person)

________________________________________________________________________________

Prilog br. 4
________________________________________________________________________________

Temeljem članka 1. i 2. Zakona o općem upravnom postupku Republike Hrvatske (Narodne novine br. 53/91), članka 3. Zakona o preuzimanju Zakona o mjernim jedinicama i mjerilima (Narodne novirke br. 53/91), koji se u Republici Hrvatskoj primjenjuju kao repub

klasa __________________ ur. broj __________________ od __________________ god.
na zahtjev ____________________________________ izdaje se

                                        RJEŠENJE

1. ODBIJA se žigosanje, izdavanje potvrde o ispravnosti mjerila __________________________
_____________________________________________________________________________

tip ____________________ proizvođač ___________________ tvor. broj _________________

2. PONIŠTEN je ranije važeći žig na mjerilu iz točke 1. ovog rješenja, odnosno mjerilo je na vidljiv način označeno kao neispravno.
3. Izdavanjem ovog rješenja prestaje važiti Potvrda o ispravnosti mjerila
br. ______________
4. Žalba ne zadržava izvršenje rješenja.

Obrazloženje

Svojim zahtjevom br. _____________ od _____________ vlasnik mjerila ________________
se obratio ovom mjerilištu za izdavanje potvrde o ispravnosti mjerila. Pregledom mjerila utvrđeno je da mjerilo ne ispunjava uvjete propisane Pravilnikom o mjeriteljskim uvjetima za
________________________________________________________________________________
Pregledom mjerila ustanovljene su slijedeć neispravnosti____________________________________
________________________________________________________________________________
________________________________________________________________________________

Temeljem izloženog odlučeno je kao u dispozitivu.

POUKA O PRAVNOM LIJEKU
Protiv ovog rješenja može se podnijeti žalba Republičkom zavodu za normizaciju i mjeriteljstvo, Strossmayerov trg 4, 41000 Zagreb u roku od 15 dana od dostavljanja rješenja. Žalbu treba uputiti preko ovog ovlaštenog mjerilišta. Žalbu treba taksirati u izn

Dostaviti:
1. Republičkom zavodu za normizaciju i          M.P.
mjeriteljstvo, Zagreb; Strossmayerov trg 4.                             ______________________
2. Arhivi                                                               (Potpis ovlaštene osobe)

```

Naredba, NN 45/1992-1176